පසුගිය 18 වැනිදා පස්සර, ලුණුගල ප්‍රදේශයේ ඇති වූ භූ චලනය පිළිබඳව ප්‍රදේශය පරීක්ෂා කර බලා වාර්තාවක් සැපයීමට භූ විද්‍යා සමීක්ෂණ හා පතල් කාර්යාංශයේ නිලධාරීන් පිරිසක් අද (25) එම ප්‍රදේශයට පිටත්ව යාමට නියමිතය.සැප්තැම්බර් 18 වැනිදා සවස 3.08 පමණ සිදුවූ රික්ටර් පරිමාණයෙන් 2-3 අතර සටහන් වූ එම චලනය පිළිබඳව ප්‍රදේශවාසීන් තුළ මහත් ආන්දෝලනාත්මක තත්ත්වයක් ඇතිවිය.මේ පිළිබඳව පරීක්ෂණ සිදු කරන විශේෂ පරීක්ෂණ කණ්ඩායමට භූ භෞතික විද්‍යාඥ නිල්මිණි තල්දන මෙනෙවිය ඇතුළු නිලධාරීන් පිරිසක් සහභාගී වන අතර පරීක්ෂණය අවසානයේ ප්‍රතිඵල හා නිගමනයන් ඇතුළත් වාර්තාවක් භූ විද්‍යා සමීක්ෂණ හා පතල් කාර්යාංශයේ භූ විද්‍යා අංශයේ නියෝජ්‍ය අධ්‍යක්ෂ ආචාර්ය බර්නාඩ් ප්‍රේම් මහතා වෙත ඉදිරිපත් කිරීමට නියමිත බව කාර්යාංශයේ මාධ්‍ය ඒකකය නිවේදනය කරයි..